M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 9/1/2022

**Návrh spôsobu nakladania s majetkom mesta – prevod pozemku z dôvodu hodného osobitného zreteľa pre Eduarda Ráca a manželku Ruženu Rácovú, Železničná 498/40, 927 01 Šaľa**

Návrh na uznesenie:

Mestské zastupiteľstvo v Šali

1. **prerokovalo**

návrh spôsobu nakladania s majetkom mesta – prevod pozemku z dôvodu hodného osobitného zreteľa,

**B. konštatuje, že**

pozemokparcela registra CKN číslo 663/94, zastavaná plocha a nádvorie o výmere 66 m2, vedená katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 1 v celosti sa stáva pre mesto Šaľa prebytočným majetkom z dôvodu, že trvale neslúži mestu Šaľa na plnenie úloh v rámci jeho predmetu činnosti, alebo v súvislosti s ním,

1. **schvaľuje**

zverejnenie zámeru prevodu nehnuteľnosti na ulici Železničnej v Šali, pozemok parcela registra CKN číslo 663/94, zastavaná plocha a nádvorie o výmere 66 m2, vedená katastrálnym odborom Okresného úradu Šaľa pre obec a katastrálne územie Šaľa na   
liste vlastníctva č. 1 v celosti, z dôvodu hodného osobitného zreteľa v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov, v súlade   
s § 4 ods. 3 písm. a) Zásad hospodárenia s majetkom mesta Šaľa v platnom znení, spočívajúcom v majetkovoprávnom vysporiadaní pozemku v dlhodobom užívaní žiadateľov, pričom tento pozemok tvorí funkčný celok s nehnuteľnosťami vo vlastníctve žiadateľov, v cene 11,00 EUR/m2, t. j. pri celkovej výmere 66 m2 v celkovej kúpnej cene 726,00 EUR pre Eduarda Ráca a manželku Ruženu Rácovú, Železničná 498/40, 927 01 Šaľa, do ich bezpodielového spoluvlastníctva manželov.

**Spracoval: Predkladá:**

Mgr. Miloš Kopiary v. r. Mgr. Miloš Kopiary v. r.

referent OSMaZM referent OSMaZM

Predložené mestskému zastupiteľstvu 3. februára 2022

**Dôvodová správa:**

Mestský úrad v Šali (ďalej ako „MsÚ“) prijal dňa 1.12.2021 žiadosť o kúpu nehnuteľnosti, nachádzajúcej sa na ulici Železničnej v Šali, pozemok parcela registra CKN číslo 663/94, zastavaná plocha a nádvorie o výmere 66 m2, vedená katastrálnym odborom Okresného úradu Šaľa pre obec a katastrálne územie Šaľa na LV č. 1 v celosti (ďalej aj ako „nehnuteľnosť“) od žiadateľov Eduarda Ráca a manželky Ruženy Rácovej, Železničná 498/40, 927 01 Šaľa (ďalej aj ako „žiadatelia“) (príloha č. 1 – žiadosť, príloha č. 2 – snímka).

Nehnuteľnosť je umiestnená v rámci oploteného funkčného celku nehnuteľností vo výlučnom vlastníctve žiadateľov, pozemok parc. CKN č. 4086/1, záhrada o výmere 267 m2, parc. CKN č. 4086/2, zastavaná plocha a nádvorie o výmere 398 m2, a stavby rodinného domu s.č. 498 na parcele CKN 4086/2, vedené katastrálnym odborom Okresného úradu Šaľa pre obec a katastrálne územie Šaľa na LV č. 967 (Príloha č. 3 – LV č. 967), a pozemku parc. CKN č. 663/76, zastavaná plocha a nádvorie o výmere 95 m2, vedená katastrálnym odborom Okresného úradu Šaľa pre obec a katastrálne územie Šaľa na LV č. 9112 (Príloha č. 4- LV č. 9112), s ktorými nehnuteľnosť svojim umiestnením a využitím tvorí funkčný celok.

Nehnuteľnosť v súčasnosti žiadatelia užívajú titulom Nájomnej zmluvy č. 274/2021 zo dňa 3.6.2021, uzatvorenej na dobu neurčitú, za účelom jej užívania na záhradkárske účely. Pred uzatvorením nájomnej zmluvy nehnuteľnosť žiadatelia dlhodobo užívali bez právneho titulu. V súčasnosti žiadatelia majú nájomné riadne uhradené. Pozemok parc. CKN č. 663/76, zastavaná plocha a nádvorie o výmere 95 m2 žiadatelia nadobudli od mesta Šaľa titulom Kúpnej zmluvy č. 275/2021 zo dňa 3.6.2021.

V zmysle aktuálnej hodnotovej mapy mesta Šaľa sa cena pozemkov v predmetnej lokalite pohybuje od 43,152 EUR/m2 do 56,429 EUR/m2, čo pri výmere 66 m2 predstavuje sumu od 2848,03 EUR do 3 724,31 EUR.

V zmysle Uznesenia č. 2/2015 – XI. z 2. zasadnutia Mestského zastupiteľstva v Šali zo dňa 26. marca 2015 v znení Uznesenia č. 8/2017 – IV. z 8. zasadnutia Mestského zastupiteľstva v Šali zo dňa 26. októbra 2017, ktorým boli schválené pravidlá pri zmluvnom odplatnom prevode pozemkov vo vlastníctve mesta pod drobnými stavbami, ako sú garáže, prípadne nevysporiadané pozemky pri väčších budovách, priľahlých rodinných domoch, či záhradách, ktoré sú buď v dlhodobom nájme alebo v dlhodobom užívaní (v odplatnom alebo bezodplatnom) fyzickým osobám za jednotnú cenu 11,- EUR/m2, do výmery 100 m2.

V zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov, by mohlo ísť o prevod majetku mesta z dôvodu hodného osobitného zreteľa spočívajúcom v majetkovoprávnom vysporiadaní pozemku v dlhodobom užívaní žiadateľov, pričom tento pozemok tvorí funkčný celok s nehnuteľnosťami vo vlastníctve žiadateľov. V zmysle § 4 ods. 3 písm. a) Zásad hospodárenia s majetkom mesta Šaľa v znení neskorších dodatkov zámer prevodu majetku mesta Šaľa z dôvodu hodného osobitného zreteľa schvaľuje MsZ.

**Stanovisko MsÚ:**

MsÚ odporúča MsZ prijať uznesenie v navrhovanom znení.