M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 5/1/2022

**Návrh spôsobu nakladania s majetkom mesta – prevod pozemku z dôvodu hodného osobitného zreteľa pre Jozefa Danadu a manželku Alžbetu Danadovú, Hliník 1896/34, 927 05 Šaľa**

Návrh na uznesenie:

Mestské zastupiteľstvo v Šali

1. **prerokovalo**

návrh spôsobu nakladania s majetkom mesta – prevod pozemku z dôvodu hodného osobitného zreteľa,

1. **konštatuje, že**

pozemok,parcela registra CKN číslo 3480/3, zastavaná plocha a nádvorie o výmere   
96 m2, vedená katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 1 v celosti, sa stáva pre mesto Šaľa prebytočným majetkom z dôvodu, že trvale neslúži mestu Šaľa na plnenie úloh v rámci jeho predmetu činnosti, alebo v súvislosti s ním,

1. **schvaľuje**

zverejnenie zámeru prevodu nehnuteľnosti na ulici Hliník v Šali – Veči, pozemok parcela registra CKN číslo 3480/3, zastavaná plocha a nádvorie o výmere 96 m2, vedená katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 1 v celosti, z dôvodu hodného osobitného zreteľa v zmysle § 9a ods. 8   
písm. e) zákona č. 138/1991 Zb. o majetku obcí v znení neskorších predpisov, v súlade   
s § 4 ods. 3 písm. a) Zásad hospodárenia s majetkom mesta Šaľa v platnom znení, spočívajúcom v zosúladení faktického a právneho stavu užívania nehnuteľnosti, pričom táto nehnuteľnosť tvorí funkčný celok s nehnuteľnosťami vo vlastníctve žiadateľov, v cene 11,00 EUR/m2, t. j. pri výmere 96 m2 v celkovej kúpnej cene 1 056,00 EUR pre Jozefa Danadu a manželku Alžbetu Danadovú, Hliník 1896/34, 927 05 Šaľa, do ich bezpodielového spoluvlastníctva manželov.

**Spracoval: Predkladá:**

Mgr. Miloš Kopiary v. r. Mgr. Miloš Kopiary v. r.

referent OSMaZM referent OSMaZM

Predložené mestskému zastupiteľstvu 3. februára 2022

**Dôvodová správa:**

Mestský úrad v Šali (ďalej ako „MsÚ“) prijal dňa 2.12.2021 žiadosť o kúpu nehnuteľnosti, nachádzajúcej sa na ulici Hliník v Šali - Veči, pozemku - parcely registra CKN číslo 3480/3, zastavaná plocha a nádvorie o výmere 96 m2, vedená katastrálnym odborom Okresného úradu Šaľa pre obec a katastrálne územie Šaľa na LV č. 1 v celosti (ďalej aj ako „nehnuteľnosť“) od žiadateľov Jozefa Danadu a manželky Alžbety Danadovej, Hliník 1896/34, 927 05 Šaľa (ďalej aj ako „žiadatelia“) (príloha č. 1 – žiadosť, príloha č. 2 – snímka).

Nehnuteľnosť sa nachádza na ulici Hliník v Šali – Veči za nehnuteľnosťami vo výlučnom vlastníctve žiadateľov, pozemok parc. CKN č. 3480/11, zastavaná plocha a nádvorie o výmere 369 m2, parc. CKN č. 3480/38, záhrada o výmere 185 m2 a stavby rodinného domu s.č. 1896 na parc. CKN č. 3480/11, vedené katastrálnym odborom Okresného úradu Šaľa pre obec a katastrálne územie Šaľa na LV č. 2318 (Príloha č. 3 – LV č. 2318), s ktorými nehnuteľnosť svojim umiestnením a využitím tvorí funkčný celok.

Mesto Šaľa v roku 2019 vyzvalo vlastníkov nehnuteľností na ulici Hliník v Šali k majetkovoprávnemu vysporiadaniu pozemku vo vlastníctve mesta Šaľa nachádzajúceho sa v záhradách za rodinnými domami, pôvodnej parc. CKN č. 3480/3 o výmere 189 m2, ktorý dlhodobo užívali bez právneho titulu, vzhľadom k tomu, že k pôvodnej parc. CKN č. 3480/3 nebol prístup z verejnej komunikácie. Mesto Šaľa dalo vyhotoviť v roku 2019 geometrický plán za účelom zamerania užívania pôvodnej parc. CKN č. 3480/3 jednotlivými vlastníkmi susedných nehnuteľností podľa existujúcich oplotení. V súčasnosti je už geometrický plán zapísaný v katastri nehnuteľností.

Užívatelia pôvodnej parc. CKN č. 3480/3 (vrátane žiadateľov) podali dňa 03.05.2019 žiadosť o odkúpenie časti pôvodnej parc. CKN č. 3480/3 v rozsahu jej faktického užívania, pričom ponúkli mestu Šaľa kúpnu cenu vo výške 6,50 EUR. Na základe odporúčania Ekonomickej komisie Mestského zastupiteľstva v Šali nezískali materiály ohľadom žiadostí užívateľov o odkúpenie častí pôvodnej parc. CKN č. 3480/3 dostatočný počet hlasov na prijatie uznesenia z dôvodu, že ponúknutá kúpna cena bola nízka (Uznesenie č. 2/2015 – XI.   
z 2. zasadnutia Mestského zastupiteľstva v Šali zo dňa 26. marca 2015 v znení Uznesenia   
č. 8/2017 – IV. z 8. zasadnutia Mestského zastupiteľstva v Šali zo dňa 26. októbra 2017, ktorým boli schválené pravidlá pri zmluvnom odplatnom prevode pozemkov vo vlastníctve mesta pod drobnými stavbami, ako sú garáže, prípadne nevysporiadané pozemky pri väčších budovách, priľahlých rodinných domoch, či záhradách, ktoré sú buď v dlhodobom nájme alebo v dlhodobom užívaní (v odplatnom alebo bezodplatnom) fyzickým osobám za jednotnú cenu 11,- EUR/m2, do výmery 100 m2.)

MsÚ opakovane viedol s užívateľmi pôvodnej parc. CKN č. 3480/3 rokovania ohľadom majetkovoprávneho vysporiadania dotknutého pozemku, výsledkom čoho je podanie tejto žiadosti zo strany žiadateľov.

V zmysle aktuálnej hodnotovej mapy mesta Šaľa sa cena pozemkov v predmetnej lokalite pohybuje od 23,235 EUR/m2 do 29,874 EUR/m2, čo pri výmere 96 m2 predstavuje sumu od 2230,56 EUR do 2867,90 EUR.

V zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov, by mohlo ísť o prevod majetku mesta z dôvodu hodného osobitného zreteľa spočívajúcom v zosúladení faktického a právneho stavu užívania nehnuteľnosti, pričom táto nehnuteľnosť tvorí funkčný celok s nehnuteľnosťami vo vlastníctve žiadateľov. V zmysle   
§ 4 ods. 3 písm. a) Zásad hospodárenia s majetkom mesta Šaľa v znení neskorších dodatkov zámer prevodu majetku mesta Šaľa z dôvodu hodného osobitného zreteľa schvaľuje Mestské zastupiteľstvo v Šali.

**Stanovisko MsÚ:**

MsÚ odporúča MsZ prijať uznesenie v navrhovanom znení.