M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 6/1/2022

**Návrh spôsobu nakladania s majetkom mesta – prevod pozemku z dôvodu hodného osobitného zreteľa pre Zoltána Kárasa a Darinu Kárasovú, Hliník 1903/20, 927 05 Šaľa**

Návrh na uznesenie:

Mestské zastupiteľstvo v Šali

1. **prerokovalo**

návrh spôsobu nakladania s majetkom mesta – prevod pozemku z dôvodu hodného osobitného zreteľa,

1. **konštatuje, že**

pozemok,parcela registra CKN číslo 3080/249, zastavaná plocha a nádvorie o výmere 129 m2, vedený katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 1 v celosti, sa stáva pre mesto Šaľa prebytočným majetkom z dôvodu, že trvale neslúži mestu Šaľa na plnenie úloh v rámci jeho predmetu činnosti, alebo v súvislosti s ním,

1. **schvaľuje**

zverejnenie zámeru prevodu nehnuteľností na ulici Narcisová v Šali, pozemok,parcela registra CKN číslo 3080/249, zastavaná plocha a nádvorie o výmere 129 m2 v 1/5, vedený katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 1 z dôvodu hodného osobitného zreteľa v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov, v súlade s § 4 ods. 3 písm. a) Zásad hospodárenia s majetkom mesta Šaľa v platnom znení, spočívajúcom v prevode vlastníckeho práva v prospech súčasného nájomcu pozemku, pričom táto nehnuteľnosť tvorí prístupovú plochu k nehnuteľnosti vo vlastníctve žiadateľa, v cene 15,00 EUR/m2, t. j. v celkovej kúpnej cene 387,- EUR pre Zoltána Kárasa a Darinu Kárasovú, v režime ich bezpodielového spoluvlastníctva manželov, Hliník 1903/20,   
927 05 Šaľa.

**Spracovala: Predkladá:**

JUDr. Ing. Margita Pekárová v. r. Mgr. Miloš Kopiary v. r.

vedúca OSMaZM referent OSMaZM

Predložené mestskému zastupiteľstvu 3. februára 2022

**Dôvodová správa:**

Mestský úrad v Šali (ďalej ako „MsÚ“) prijal dňa 6.12.2021 žiadosť o kúpu 1/5 nehnuteľnosti, nachádzajúcej sa na ulici Narcisová v Šali pozemok,parcela registra CKN číslo 3080/249, zastavaná plocha a nádvorie o výmere 129 m2, vedený katastrálnym odborom Okresného úradu Šaľa pre obec a katastrálne územie Šaľa na LV č. 1 (ďalej aj ako „nehnuteľnosť“) od žiadateľov Zoltána Kárasa a manželky Dariny Kárasovej, Hliník 1903/20, 927 05 Šaľa (ďalej aj ako „žiadatelia“) (príloha č. 1 – žiadosť, príloha č. 2 – snímka, príloha č. 3 – LV 3270) za cenu 15,- EUR/m2.

Nehnuteľnosť sa nachádza na ulici Narcisová v Šali a slúži ako prístupová komunikácia ku 5 garážam, z ktorých jedna s.č. 7178 na parc. č. 3080/244  je evidovaná katastrálnym odborom Okresného úradu v Šali v C registri KN pre obec a katastrálne územie Šaľa v C registri KN na LV č. 3270 – vo výlučnom vlastníctve žiadateľov v režime ich bezpodielového spoluvlastníctva manželov.

Nehnuteľnosť v podiele 1/5-ina žiadateľ doteraz užíva na základe Nájomnej zmluvy na pozemok č. 742/2016 zo dňa 5.12.2016 a po celú dobu nájmu riadne uhrádzal nájomné.

V zmysle aktuálnej hodnotovej mapy mesta Šaľa sa cena pozemku parc. CKN č.3080/149 pohybuje od 29,874 EUR/m2 do 39,832 EUR/m2, čo pri výmere 25,80 m2 predstavuje sumu od 770,75 EUR do 1027,66 EUR.

V zmysle Uznesenia č. 2/2015 – XI. z 2. zasadnutia Mestského zastupiteľstva v Šali zo dňa 26. marca 2015 v znení Uznesenia č. 8/2017 – IV. z 8. zasadnutia Mestského zastupiteľstva v Šali zo dňa 26. októbra 2017, ktorým boli schválené pravidlá pri zmluvnom odplatnom prevode pozemkov vo vlastníctve mesta pod drobnými stavbami, ako sú garáže, prípadne nevysporiadané pozemky pri väčších budovách, priľahlých rodinných domoch, či záhradách, ktoré sú buď v dlhodobom nájme alebo v dlhodobom užívaní (v odplatnom alebo bezodplatnom) fyzickým osobám za jednotnú cenu 11,- EUR/m2, do výmery 100 m2.

Žiadatelia ponúkli kúpnu cenu 15,- EUR/m2 za 1/5 z parc. č. 3080/249, zastavaná plocha a nádvorie o výmere 129 m2, na prislúchajúci podiel pripadá výmera 25,8 m2, celková kúpna cena je 387,- EUR.

V zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov, by mohlo ísť o prevod majetku mesta z dôvodu hodného osobitného zreteľa spočívajúcom v prevode vlastníckeho práva v prospech súčasného nájomcu pozemku, pričom táto nehnuteľnosť tvorí prístupovú plochu k nehnuteľnosti vo vlastníctve žiadateľa.

V zmysle § 4 ods. 3 písm. a) Zásad hospodárenia s majetkom mesta Šaľa v znení neskorších dodatkov zámer prevodu majetku mesta Šaľa z dôvodu hodného osobitného zreteľa schvaľuje Mestské zastupiteľstvo v Šali.

**Stanovisko MsÚ:**

MsÚ odporúča MsZ prijať uznesenie v navrhovanom znení.