**M E S T O  Š A Ľ A - Mestský úrad**

**Mestské zastupiteľstvo v Šali**

**Materiál číslo A 3/1/2022**

**Správa o plnení uznesení mestského zastupiteľstva**

Návrh na uznesenie:

Mestské zastupiteľstvo v Šali

1. **prerokovalo**

správu o plnení uznesení mestského zastupiteľstva,

1. **berie na vedomie**

správu o plnení uznesení mestského zastupiteľstva.

**Spracoval: Predkladá:**

Bc. Veronika Jarošová v. r. Ing. Jana Nitrayová v. r.

referentka OOaS prednostka MsÚ

Predložené mestskému zastupiteľstvu 3. februára 2022

**Správa**

o plnení uznesení mestského zastupiteľstva

predložená na 1. zasadnutie mestského zastupiteľstva v roku 2022

dňa 3. februára 2022

**Uznesenie MsZ č. 6/2007 – VII. písmeno C. 2 zo dňa 6. septembra 2007**

**Rozbor hospodárenia mesta Šaľa za rok 2007**

Mestské zastupiteľstvo po prerokovaní materiálu **ukladá** prednostke MsÚ:

Predkladať informácie o všetkých predkladaných projektoch v členení:

* výška požadovaného grantu
* maximálna možná výška grantu
* vyhodnotenie úspešnosti

**T: na každom rokovaní MsZ**

**Plnenie:**

Plnenie úlohy tvorí prílohu č. 1 tohto materiálu (prehľad projektov k 20.01.2022).

**Na 1. zasadnutie mestského zastupiteľstva je uznesenie splnené.**

**Uznesenie MsZ č. 9/2007 – III. časť C. zo dňa  13. decembra 2007**

**Správa o výsledkoch VO vyhlásených mestom k 31. 10. 2007, porovnanie terajších vzťahov s novými vzťahmi, porovnanie cien a zloženie členov komisií.**

Mestské zastupiteľstvo po prerokovaní materiálu ukladá prednostke MsÚ :

Predkladať pri porovnávaní výsledkov VO vyhlásených mestom Šaľa - porovnanie rovnakých položiek podľa dĺžky kontraktu.

**Plnenie:**

Pri predkladaní správy o VO zadaných mestom Šaľa sa predkladá aj správa – porovnanie rovnakých položiek podľa dĺžky kontraktu. Tieto správy sa predkladajú vždy, ak bol ukončený zmluvný kontrakt a na ten istý predmet zákazky bola vyhlásená nová verejná súťaž.

**Na 1. zasadnutie mestského zastupiteľstva je uznesenie splnené.**

Uznesenie MsZ č. 5/2009 – VIII. písmeno C. 2 zo dňa 10. septembra 2009

Návrh VZN mesta Šaľa č. 8/2009, ktorým sa mení a dopĺňa VZN č. 19/2008 o miestnych daniach a miestnom poplatku za komunálne odpady a drobné stavebné odpady na území mesta Šaľa

Mestské zastupiteľstvo po prerokovaní materiálu ukladá prednostke MsÚ:

Zoznam prenajatých verejných priestranstiev za účelom parkovania, zverejnený na internetovej stránke mesta, po každej zmene bezodkladne aktualizovať.

T: priebežne

**Plnenie:**

Zoznam prenajatých verejných priestranstiev za účelom parkovania, zverejnený na internetovej stránke mesta, bol aktualizovaný dňa 18. 01. 2022.

**Na 1. zasadnutie mestského zastupiteľstva je uznesenie splnené.**

Uznesenie MsZ č. 4/2010 – V. písmeno C. 1 a C. 2 zo dňa 1. júla 2010

Prehľad o všetkých žiadostiach mesta o eurofondy

Mestské zastupiteľstvo po prerokovaní materiálu ukladá prednostke MsÚ:

1. doplniť o predložené informácie prílohu k úlohe č. VII. C 2 ako súčasť „Informácie   
   o plnení uznesení MsZ“,
2. takto upravenú prílohu č. 1 k úlohe č. VII. C 2 o všetkých predkladaných projektoch, doplniť prehľad o všetkých žiadostiach mesta o eurofondy.

T: na každom zasadnutí MsZ

Plnenie:

Prikladáme aktualizovanú tabuľku (príloha č. 2) doplnenú o podanú žiadosť o poskytnutie NFP na projekt „Podpora udržateľnosti Kultúrneho domu v Šali v súvislosti s pandémiou COVID- 19“.

Na 1. zasadnutie mestského zastupiteľstva je uznesenie splnené.

# **Uznesenie č. 3/2012 – VII. zo dňa 28. júna 2012**

**Vývoj rizík rozpočtu mesta na rok 2013, plnenie opatrení (t. č. Vývoj hospodárenia mesta)**

Mestské zastupiteľstvo v Šali po prerokovaní materiálu **schválilo:**

1. spôsob informovania poslancov mestského zastupiteľstva a členov komisií – neposlancov v rozsahu tabuliek č. 1 až č. 4 s komentárom o rozhodujúcich faktoroch a prípadných opatreniach mesačne elektronicky,

**T: mesačne**

**Plnenie:**

Vývoj hospodárenia mesta za mesiace január – november 2021 je zverejnený na internetovej stránke mesta v časti Chcem vedieť – Rozpočet a hospodárenie – Plnenie rozpočtu.

1. predkladanie v rozsahu predchádzajúceho bodu za jednotlivé štvrťroky

**T: na najbližšie zastupiteľstvo konané po spracovaní štvrťročnej účtovnej závierky**

**Plnenie:**

Vývoj hospodárenia mesta za rok  2021 bude predmetom rokovania  mestského zastupiteľstva po ukončení  účtovnej závierky za rok 2021.

1. spôsob podrobného informovania o príjmoch a výdavkoch

**Plnenie:**

Plní sa priebežne v súvislosti s plnením bodov č. 1 a č. 2

**Na 1. zasadnutie mestského zastupiteľstva je uznesenie splnené.**

# **Uznesenie č. 3/2015 – XXI. zo dňa 14. mája 2015**

# **Patrik Vašák, Dlhoveská 19, Šaľa – žiadosť o prenájom pozemku na Nitrianskej ul. v Šali z dôvodu hodného osobitného zreteľa - materiál číslo D 14/3/2015**

Mestské zastupiteľstvo v Šali po prerokovaní materiálu:

1. **žiada**

o prerokovanie majetkových materiálov v zmysle požiadavky žiadateľov; nepredkladať materiály v alternatívnych návrhoch.

**Plnenie:**

Uznesenie mestského zastupiteľstva sa plní,  materiály na rokovania mestského zastupiteľstva nie sú predkladané v alternatívach**.**

**Na 1. zasadnutie mestského zastupiteľstva je uznesenie splnené.**

Uznesenie MsZ č. 8/2017 – IV. zo dňa 26. októbra 2017

**Návrh na zmenu Uznesenia č. 2/2015 – XI. z 2. zasadnutia Mestského zastupiteľstva v Šali zo dňa 26. marca 2015 - materiál číslo B 2/8/2017**

Mestské zastupiteľstvo v Šali

1. **prerokovalo**

návrh na zmenu Uznesenia č. 2/2015 – XI. z 2. zasadnutia Mestského zastupiteľstva v Šali zo dňa 26. marca 2015,

1. **konštatuje, že**

text v prvej odrážke v časti B. Uznesenia č. 2/2015 – XI. z 2. zasadnutia Mestského zastupiteľstva v Šali zo dňa 26. marca 2015 zostáva v platnosti,

1. **schvaľuje**

pravidlá pri zmluvnom odplatnom prevode pozemkov mesta fyzickým osobám tak, že pozemky a ich majiteľov či užívateľov identifikuje a vyzve k odkúpeniu do konca roku 2020 s výnimkou, ak predaju bránia napr. inžinierske siete, legislatíva resp. iné skutočnosti.

**T: rok 2020**

**Plnenie:**

Uznesenie stratilo účinnosť v časti C. uplynutím lehoty, ktorá v ňom bola uložená   
t.j. 31. 12. 2020. Mesto k tomuto termínu vyzvalo užívateľov k odkúpeniu. Predkladané materiály na rokovanie MsZ budú obsahovať informáciu, či ide o kúpu pozemku na základe výzvy o odkúpenie, alebo ide o žiadosti, ktoré spĺňajú podmienku v časti B. prvá odrážka sú naďalej predkladané v zmysle tohto Uznesenia.

**Uznesenie je naďalej v sledovaní.**

# **Uznesenie č. 7/2017 – XXIII. zo dňa 21. septembra 2017**

**Návrh spôsobu nakladania s majetkom mesta – prevod pozemku z dôvodu hodného osobitného zreteľa pre BRM 78 DEVELOPMENT, s.r.o., Šulekovská 2112/34B,   
926 01 Sereď - materiál číslo D 10/7/2017**

Mestské zastupiteľstvo v Šali po prerokovaní materiálu:

**žiada**

pre prípad žiadostí o odkúpenie pozemkov vo vlastníctve mesta Šaľa na výstavbu, rokovať so žiadateľom o možnosti uzatvorenia zmluvy o nájme na dobu výstavby a žiadosť o odkúpenie pozemkov predložiť až pred kolaudáciou stavby.

**Plnenie:**

Uznesenie mestského zastupiteľstva sa plní, oddelenie správy majetku a zariadení mesta rokuje so žiadateľmi najprv o uzatvorení zmluvy o nájme na dobu výstavby a žiadosť o odkúpenie pozemkov predkladá v materiáloch na rokovanie MsZ až pred kolaudáciou stavby**.**

**Na 1. zasadnutie mestského zastupiteľstva je uznesenie splnené.**

# **Uznesenie č. 1/2020 – X. zo dňa 6. februára 2020**

**Informácia o možnosti založenia sociálneho podniku - materiál číslo A 4/1/2020**

**Mestské zastupiteľstvo v Šali**

1. **odporúča**

primátorovi mesta pripraviť dokumenty k založeniu sociálneho podniku (spoločnosti s ručením obmedzeným) a predložiť ich na najbližšie rokovanie mestského zastupiteľstva.

**Plnenie:**

1. Vzhľadom k tomu, že od posledného zasadnutia MsZ nedošlo k vyjasneniu avizovaných ekonomických podpôr pre samosprávu, ale zároveň boli zverejnené aj možnosti, ktoré súvisia so zámerom mesta – využiť smart technológie a podporu inteligentných riešení v rôznych oblastiach života mesta, rozhodli sme sa využiť aj túto možnú alternatívu získania finančných zdrojov, ktoré po úspešnom vyhodnotení projektu, by sme mohli zaradiť do predmetu činnosti sociálneho podniku.
2. **Uznesenie je naďalej v sledovaní.**

# **Uznesenie č. 3/2021 – VIII. zo dňa 24. júna 2021**

**Návrh na schválenie dokumentu - územnoplánovací podklad „Územný generel dopravy   
v meste Šaľa“ - materiál číslo B 1/3/2021**

Mestské zastupiteľstvo v Šali

1. **odporúča**

primátorovi mesta zabezpečiť spracovanie koncepcie parkovacej politiky jednotlivých zón na základe ÚGD do konca roka 2022.

**Plnenie:**

V Územnom genereli dopravy v meste Šaľa bol rozpracovaný návrh Koncepcie dopravnej politiky. Riešenie dopravnej politiky zahŕňa komplexné riešenie verejných priestorov. Z dôvodu finančných pomerov zatiaľ nebolo možné riešiť problematiku dopravnej politiky. Keď sa zlepší finančná situácia, mesto pristúpi k riešeniu Koncepcie dopravnej politiky v meste.

1. **Uznesenie je naďalej v sledovaní.**

# **Uznesenie č. 5/2021 – XXII. zo dňa 4. novembra 2021**

**Návrh spôsobu nakladania s majetkom mesta – návrh podmienok obchodnej verejnej súťaže „O najvýhodnejšiu ponuku na kúpu** **dvojizbového bytu číslo 87 s príslušenstvom a podielom na spoločných častiach a zariadeniach na 5. poschodí v bytovom dome súpisné číslo 1948, vo vchode číslo 21 na ulici Narcisová, vrátane spoluvlastníckeho podielu na pozemkoch C KN parcela č. 3080/40 zastavaná plocha a nádvorie o výmere 231 m2, parcela č. 3080/41 zastavaná plocha a nádvorie o výmere 229 m2, parcela   
č. 3080/42 zastavaná plocha a nádvorie o výmere 231 m2 vo veľkosti spoluvlastníckeho podielu 100/10000-in, list vlastníctva č. 7212 v k. ú. Šaľa“ - materiál číslo D 17/5/2021**

Mestské zastupiteľstvo v Šali

1. ukladá

súťažnej komisii predložiť informáciu o výsledku OVS na prvom zasadnutí Mestského zastupiteľstva v Šali v roku 2022.

**Plnenie:**

Informácia o výsledku OVS je samostatným bodom programu rokovania mestského zastupiteľstva dňa 03. 02. 2022.

**Na 1. zasadnutie mestského zastupiteľstva je uznesenie splnené.**

# **Uznesenie č. 5/2021 – XXIII. zo dňa 4. novembra 2021**

**Návrh spôsobu nakladania s majetkom mesta – návrh podmienok obchodnej verejnej súťaže „O najvýhodnejšiu ponuku na kúpu prevádzkového objektu s. č. 32 s pozemkom parcela CKN č. 1076 zastavaná plocha a nádvorie o výmere 176 m2 a pozemkom parcela CKN č. 1077 zastavaná plocha a nádvorie o výmere 56 m2 na ulici Hlavná v Šali“ - materiál číslo D 18/5/2021**

Mestské zastupiteľstvo v Šali

C...ukladá

súťažnej komisii predložiť informáciu o výsledku OVS na prvom zasadnutí Mestského zastupiteľstva v Šali v roku 2022.

**Plnenie:**

Informácia o výsledku OVS je samostatným bodom programu rokovania mestského zastupiteľstva dňa 03. 02. 2022.

**Na 1. zasadnutie mestského zastupiteľstva je uznesenie splnené.**