M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo B 1/1/2022**

**Návrh Všeobecne záväzného nariadenia o určení výšky finančných prostriedkov na mzdy a prevádzku na žiaka základnej umeleckej školy, dieťa materskej školy alebo dieťa a žiaka školského zariadenia so sídlom na území mesta Šaľa**

Návrh na uznesenie:

Mestské zastupiteľstvo v Šali

## prerokovalo

návrh Všeobecne záväzného nariadenia o určení výšky finančných prostriedkov na mzdy   
a prevádzku na žiaka základnej umeleckej školy, dieťa materskej školy alebo dieťa   
a žiaka školského zariadenia so sídlom na území mesta Šaľa,

## schvaľuje

Všeobecne záväzné nariadenie č. 1/2022 o určení výšky finančných prostriedkov na mzdy   
a prevádzku na žiaka základnej umeleckej školy, dieťa materskej školy alebo dieťa   
a žiaka školského zariadenia so sídlom na území mesta Šaľa.

**Spracovala: Predkladá:**

Mgr. Mariana Takáčová v. r. Mgr. Mariana Takáčová v.r.

vedúca SŠÚ vedúca SŠÚ

Predložené komisii školstva 26. januára 2022

Predložené mestskému zastupiteľstvu 3. februára 2022

**Dôvodová správa:**

Obce sú povinné podľa zákona 597/2003 o financovaní základných škôl, stredných škôl a školských zariadení v znení neskorších predpisov určiť výšku dotácie na žiaka ZUŠ, CVČ, MŠ, ŠKD a ŠJ v zriaďovateľskej pôsobnosti obce na krytie nákladov na prevádzku a mzdy. Súkromná materská škola sa vo VZN už nevyskytuje, nakoľko na základe novely zákona   
č. 596/2003 Z.z. § 6 ods. 12 písm. d a písm. k vzniká mestu Šaľa povinnosť so zriaďovateľom súkromnej materskej školy uzatvoriť zmluvu o poskytovaní finančných prostriedkov **v plnej výške sumy** určenej na mzdy a prevádzku na dieťa súkromnej materskej školy.

Pre určenie finančných prostriedkov na financovanie originálnych kompetencií boli použité východiskové štatistické údaje o predpokladanom výnose dani z príjmov a určení podielu obcí na výnose DPFO pre rok 2022.

Počet obyvateľov SR k 1.1.2021: 5 459 598

Počet obyvateľov Šale k 1.1.2021: 21 477

Prepočítaný počet žiakov - SR: 9 778 064,1

Prepočítaný počet žiakov - v Šali: 41 266,5

Výnos dane určený pre obce v roku 2021 – SR ( prognóza): 2 412 849 000 EUR

Výnos dane určený pre mesto Šaľa na rok 2021 9 152 637 EUR

Jednotkový koeficient ( predpokladaný): 98,7

Finančné prostriedky mesta Šaľa z podielových daní, ktoré môžu

byť určené na originálne kompetencie pre rok 2021: 4 073 004 EUR

98,7 x 41 266,5 = 4 073 004 EUR

Objem finančných prostriedkov, ktorý dostane obec napočítaný na školské kompetencie, nie je pre obec záväzný. Obec môže prideliť na financovanie školstva ( MŠ, ŠKD, ŠJ, ZUŠ, CVČ ) aj väčšiu, resp. menšiu finančnú čiastku. Jedná sa o originálne kompetencie obce a o pridelených financiách rozhoduje mestské zastupiteľstvo, prostredníctvom výšky dotácie určenej vo VZN a následne prostredníctvom schváleného rozpočtu pre svoje konkrétne zariadenia.

V tabuľke sú uvedené aktuálne koeficienty pre školy a školské zariadenia v originálnej pôsobnosti obcí pre rok 2022 :

|  |  |  |
| --- | --- | --- |
| **Škola / školské zariadenie** | **Koeficient** | **Výška FP v Eurách na žiaka** |
| **ZUŠ** individuálna forma vzdelávania | 14,7 | 1450,85 |
| **ZUŠ** skupinová forma vzdelávania | 4,8 | 473,76 |
| **MŠ** | 27,3 | 2 694,51 |
| **MŠ pre deti so ŠVVP** | 68,2 | 6 731,34 |
| **ŠKD** | 6 | 592,2 |
| **ŠJ** | 1,8 | 177,66 |
| **CVČ** | 1,1 | 108,57 |
| **Kapitálové FP** - správa budov | 1,5 | 148,05 |

Vo VZN sa zohľadňujú špecifické požiadavky na financovanie jednotlivých škôl a školských zariadení. Podľa zákona č. 596/2003 o štátnej správe v školstve a školskej samospráve § 6 ods. 12 písm. h) pri určení výšky finančných prostriedkov môže zriaďovateľ zohľadniť:

* formu organizácie a výchovy
* počet hodín vzdelávania poskytovaných deťom školských zariadení,
* počet detí mladších ako tri roky v materskej škole,
* zaradenie zamestnancov školy alebo školského zariadenia do platových tried, pracovných tried a skutočnosť, či zamestnanec poberá kreditový príplatok a jeho výšku za výkon špecializovanej činnosti a jeho výšku,
* energetickú náročnosť budovy, v ktorej sa uskutočňuje výchova a vzdelávanie
* výšku nájmu, ak je škola alebo školské zariadenie umiestnené v priestoroch prenajatých obcou,
* potrebu zabezpečenia pedagogického asistenta pre deti a žiakov so špeciálnymi výchovno-vzdelávacími potrebami v materskej škole alebo v školskom klube detí.

Rozpočet mesta  roku 2022 počíta s nasledovanými financiami:

PDFO – originálne kompetencie (mzdy, prevádzka) 3 800 000 EUR kapitálové výdavky na program Vzdelávanie 100 000 EUR

Spolu: 3 900 000 EUR

Finančné prostriedky mesta Šaľa z podielových daní, ktoré môžu

byť určené na originálne kompetencie pre rok 2021: 4 073 004 EUR

Rozdiel oproti poskytnutým finančným prostriedkom z PDFO: **- 173 004 EUR**